CELEX: 22006D0091
Language: lv
Date: 2006-07-07 00:00:00
Title: EEZ Apvienotās komitejas Lēmums Nr. 91/2006 ( 2006. gada 7. jūlijs ), ar ko groza EEZ līguma XV pielikumu (Valsts atbalsts)

19.10.2006   
            
            
               LV
            
            
               Eiropas Savienības Oficiālais Vēstnesis
            
            
               L 289/31
            
         
      EEZ APVIENOTĀS KOMITEJAS LĒMUMS
   
   Nr. 91/2006
   (2006. gada 7. jūlijs),
   ar ko groza EEZ līguma XV pielikumu (Valsts atbalsts)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk tekstā “Līgums”, un jo īpaši tā 98. pantu,
   tā kā:
   
               (1)
            
            
               Līguma XV pielikums tika grozīts ar EEZ Apvienotās komitejas 2005. gada 30. septembra Lēmumu Nr. 123/2005 (1).
            
         
               (2)
            
            
               Līgumā ir jāiekļauj Komisijas 2005. gada 28. novembra Direktīva 2005/81/EK, ar ko groza Direktīvu 80/723/EEK par dalībvalstu un publisku uzņēmumu finansiālo attiecību pārskatāmību, kā arī finansiālo pārskatāmību dažos uzņēmumos (2).
            
         
               (3)
            
            
               Līgumā ir jāiekļauj Komisijas 2005. gada 28. novembra Lēmums 2005/842/EK par EK Līguma 86. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (3),
            
         IR NOLĒMUSI ŠĀDI.
   1. pants
   Līguma XV pielikuma 1. pantu groza šādi:
   
               1.
            
            
               Šādu ievilkumu pievieno 1. punktam (Komisijas Direktīva 80/723/EEK):
               
                           “—
                        
                        
                           
                              32005 L 0081: Komisijas 2005. gada 28. novembra Direktīvu 2005/81/EK (OV L 312, 29.11.2005., 47. lpp.).”
                        
                     
         
               2.
            
            
               Aiz 1.g punkta (Komisijas Regula (EK) Nr. 2204/2002) iekļauj šādu punktu:
               “Pakalpojumi ar vispārēju tautsaimniecisku nozīmi
               
                           1.h
                        
                        
                           
                              32005 D 0842: Komisijas 2005. gada 28. novembra Lēmums 2005/842/EK par EK Līguma 86. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (OV L 312, 29.11.2005., 67. lpp.).
                           Šā lēmuma noteikumos saistībā ar līgumu izdara šādus pielāgojumus:
                           
                                       a)
                                    
                                    
                                       termins “Komisija” nozīmē “kompetenta uzraudzības iestāde saskaņā ar definīciju EEZ līguma 62. pantā”;
                                    
                                 
                                       b)
                                    
                                    
                                       frāzi “saderīgs ar kopējo tirgu” pielāgo – “saderīgs ar EEZ līguma darbību”;
                                    
                                 
                                       c)
                                    
                                    
                                       terminu “dalībvalsts” aizstāj ar “EK dalībvalsts vai EBTA valsts”. Terminu “dalībvalstis” aizstāj ar “EK dalībvalstis vai EBTA valstis”;
                                    
                                 
                                       d)
                                    
                                    
                                       frāzi “Līguma 88. panta 3. punkts” 1. pantā aizstāj ar “Uzraudzības un tiesu nolīguma 3. protokola 1. panta 3. punkts”;
                                    
                                 
                                       e)
                                    
                                    
                                       frāzi “Līguma 86. panta 2. punkts” 2. pantā aizstāj ar “EEZ līguma 59. panta 2. punkts”;
                                    
                                 
                                       f)
                                    
                                    
                                       frāzi “Līguma 88. panta 3. punkts” 3. pantā aizstāj ar “Uzraudzības un tiesu nolīguma 3. protokola 1. panta 3. punkts”.”
                                    
                                 
                     
         2. pants
   Direktīvas 2005/81/EK un Lēmuma 2005/842/EK teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2006. gada 8. jūlijā, ja EEZ Apvienotā komiteja ir saņēmusi visus paziņojumus saskaņā ar Līguma 103. panta 1. punktu (4).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un EEZ pielikumā.
   
      Briselē, 2006. gada 7. jūlijā
      
         
            EEZ Apvienotās komitejas vārdā–
         
            priekšsēdētāja
         
         Oda Helen SLETNES
         
      
   
   
      (1)  OV L 339, 22.12.2005., 32. lpp.
   
   
      (2)  OV L 312, 29.11.2005., 47. lpp.
   
   
      (3)  OV L 312, 29.11.2005., 67. lpp.
   
   
      (4)  Konstitucionālās prasības nav norādītas.